cyanic-selkie/wikianc huggingface dataset:
Нова економска политика
Политика и резултати
Лав Троцки на почетокот на 1920 година предлага ограничена форма на оданочување на земјоделците наместо реквизиција на житото, но истата не била прифатена. Следната година таа ќе биде инкорпорирана во пошироката НЕП од страна на Ленин. Лав Троцки ќе стане главниот противник на НЕП, додека по смртта на Ленин главен пропонент на НЕП ќе стане Николаи Бухарин. Сталин ќе биде воздржан во однос на НЕП за време на планирањето и имплементирање на програмата.
Јадро на мозочен нерв
Јадро на мозочен нерв (лат. nucleus nervi cranialis) — група на неврони (сива маса) во мозочното стебло која е поврзана со еден или повеќе мозочни нерви. Аксоните кои носат информации од и до мозочните нерви формираат синапси најпрво во овие јадра. Лезиите на овие јадра можат да доведат до ефекти кои наликуваат на оние забележани со пресек на нервот (нервите) со кои се поврзани. Сите јадра, освен оној на трохлеарниот нерв (n.trochlearis, CN IV), ја инервираат истата страна на телото.
Морфолошко потекло на јадрата на мозочните нерви
Главните вкрстувања на белите снопови, кои учествуваат во разбивањето на сивите столбови, при нивниот премин од ‘рбетниот во продолжениот мозок, се моторното вкрстување (decussatio pyramidum) и сетилното вкрстување (decussatio lemniscorum).
IC 343
IC 343 — галаксија во соѕвездието Паун, заведена во Новиот општ каталог на длабоконебесни тела.
Хиџра
Прва хиџра
Технички, првата хиџра се случила во 615 г. кога група на мулимани била советувана од Мухамед за да го избегнат прогонот во Мека да отпатуваат во Етиопија (Абисинија во тој период), која била владеена од христијанскиот крал, Негус. Мухамед не се придружил во ова преселување. Во таа година неговите следбеници пребегнале од Мека поради племето, Курејш, кои беа испратиле пратеници во Етиопија за да ги вратат назад во Арабија. Движењето кое било во зародиш трпело големото противење и гонење, сè до оној момент кога Мухамед и неговите следбеници добиле покана од луѓето во Јатриб и одлучуваат да ја напуштат Мека.
Географија на Албанија
Клима
Под влијание на најразлични фактори, климата во Албанија е разнообразна. На запад, по јадранското крајбрежје таа е средоземна, на исток умерено континентална клима. Летата се одликуваат со средна јулска температура од 25 °C, а зимата со средна температура до 9 °C
NGC 452
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 1 ч 16 м 15 с, а неговата деклинација, односно висината на лакот на тој агол, + 31° 2' 0". Положбениот агол на објектот е во износ од 43°.
Историја на Лихтенштајн
Династијата Лихтенштајн своето име го добила по дворецот Лихтенштајн, за последен пат во составот на Австрија. Низ вековите, членовите на династијата зазимале големи територии под свои надлежности, како во Моравија, Долна Австрија и сепак не успевале да ги зачувуваат тие региони поради силата на Хабсбуршката династија. Грофовиите Шеленберг и Вадуц, кој биле придобиени во 1699 година станале дел од множеството грофовии, херцеговства, кнежевства и држави обединети во светата Римско Царство. Во 1719 година, териториите ѝ биле објавени за наследство од страна на Карло VI. Од 23 јануари 1719 година Лихтенштајн бил објавен за кнежевство, станувајќи суверена држава во составот на империјата. Во 1806 година, Светото Римско Царство паднало под француска власт. Ова придонесува, Лихтенштајн по првпат во својата историја да стане независен.
Ноќта на ловецот (филм)
Синопсис
Дејствието на филмот се одвива во Западна Вирџинија, во 1930-тите, за време на Големата депресија. За да го прехрани своето сиромашно семејство, Бен Харпер (го игра Грејвс) ограбува банка и краде 10 000 долари, а при бегството убива двајца луѓе. Набргу, тој е уапсен, но претходно ги крие парите при што на своите деца, деветгодишниот Џон (го игра Чепин) и четиригодишната Перл (ја игра Брус) им го кажува местото, но под услов да не ја кажуваат тајната. Во затворот, Бен се среќава со проповедникот Хари Пауел (го игра Мичам) и еднаш, за време на сонот, му ги кажува детаљите за грабежот. Набргу, Бен е обесен, а Хари излегува од затворот со намера да ја посети сопругата на Бен, Вили (ја игра Винтерс), верувајќи дека таа знае за парите. Со своите слатки проповеди, Хари успева да ги заведе не само Вили, туку и другите жители во местото. Така, по некое време, тој се жени со Вили и тогаш сфаќа дека децата знаат каде се парите. Потоа, тој ја убива Вили и нејзиното тело го фрла во реката, а потоа се обидува да ги принуди децата да му ги дадат парите. Сепак, тие успеваат да избегаат од дома и се засолнуваат кај старицата Рејчел Купер (ја игра Гиш), која се грижи за деца без родители. Хари ги следи децата и открива каде се кријат, но Рејчел успева да го избрка, а потоа полицијата го апси Хари. Така, децата остануваат да живеат со старицата.
Господ постои, името ѝ е Петрунија
Господ постои, името ѝ е Петрунија — македонски филм од 2019 година, работен по вистинит настан што се случил на Водици во Штип во 2014 година.
Содржина
Одејќи на интервју за работа за време на Водици ќе се вмеша во група мажи кои ќе скокаат по крстот и ќе го фати по што ќе настане голема збрка.
Аурих (округ)
Историја
Округот за првпат е созададен во 1885 година како дел од преуредувањето на управната структура наследена од Кралството Хановер, кое тогаш станало покраина на Прусија. Единицата е обликувана со составување на подрачната единица (амт) Аурих со истоимениот самостоен град. Во денешен облик округ настанал во 1977 година со спојување на дотогашните окрузи Аурих и Норден.
Грб
Грбот, прогласен во 1978 година, прикажува невин орел (или харпија), кое било хералдичко животно на семејството Кирксена, локален клан во средниот век. Желадите во грбот се симболи на градот Аурих, а шесткраките мамузи се симболи на Норден.
Поранешниот грб, доделен во 1950 година, прикажува златен даб, кое било дрво надвор од градот Аурих под кое се собирале Фризите за своите годишни состаноци.
Астероид од типот J
Спектрите им се прилично слични како кај астероидите од типот V, но овие имаат особено силен впивен појас од 1 μм.
IC 345
IC 345 — галаксија во соѕвездието Телескоп, заведена во Новиот општ каталог на длабоконебесни тела.
Бугарија (тема)
Историја на тема Бугарија
Поранешното Самоилово царство се простираше на територијата на византиската тема Бугарија, па затоа византиските хроничари од 11 век зборуваат некогаш за Цар Самоил и неговите територии како бугарски. Но, тие мислат на темата Бугарија со центар во Скопје, а не на државата Бугарија. Поранешното Самоилово царство се простирало на територијата на темите Бугарија, Паристрион, како и на дел од темите Македонија, Тесалоники, Никополис и Дирахиј.
NGC 453
NGC 453 — тројна ѕвезда во соѕвездието Риби, заведена во Новиот општ каталог на длабоконебесни тела.
NGC 4270
Други поделби
Проучување на NGC 4270 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 39718. Во рамките на атласот на длабокото небо, Уранометрија 2000.00, објектот припаѓа на групата означена со бројот 238; додека во Каталогот на основни ѕвезди (GSC) е групиран под бројот 287. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1560.
NGC 454/1
Други поделби
Проучување на NGC 454/1 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 4461. Во рамките на атласот на длабокото небо, Уранометрија 2000.00, објектот припаѓа на групата означена со бројот 417; додека во Каталогот на основни ѕвезди (GSC) е групиран под бројот 8477.
Кариофилен
Метаболизам и деривати
Кариофилен оксид, во кој алкената група на кариофилен стана епоксид, е компонентата одговорна за идентификација на канабисот од кучињата кои душкаат дрога и е исто така одобрен додаток на храна, често како ароматизација.
Белгиски фолклор
Фолклорот на Белгија е исклучително разновиден и одразува богатото наследство на културни и верски влијанија во текот на историја, дури и пред формирањето на нацијата на Белгија во 1830 година. Многу од белгискиот фолклор е единствен во регионот во кој се празнува. Многу аспекти на фолклорот се манифестираат со јавни поворки и паради низ белгиските градови; традиции кои се чуваат живи за забава на месните жители и на туристите.
Провинцијата Луксембург
Фолклорот на А рдените, во провинцијата Луксембург, е особено богат.
Мега Минди
Секоја епизода има нова загадочност што треба да ја реши Мике и еден или повеќе лоши момци кои Мега Минди ги соборува. Не толку паметниот шеф на Мике секогаш се обидува да го реши случајот, но Мега Минди обично завршува со решението, кое тој не го цени. Тој навистина успева да ја преземе одговорноста за фаќање на лошо момче во неколку наврати бидејќи Мега Минди не може да се открие.
Приспособувања
„Мега Минди“ била приспособена во неколку сценски емисии и четири филмови, објавени редоследно во 2009, 2010, 2011 и 2015 година.
IC 346
Објектот бил предмет и на други истражувања, па освен како IC 346 се споменува и како ESO 141-15, IRAS 18536-6211.
Битка кај Абаран
Битка кај Абаран (Բաշ Աբարանի ճակատամարտ, Baş-Abaran Muharebesi) — битка помеѓу Ерменија и Отоманското Царство која траела во периодот од 21 до 29 мај 1918 година. Битката завршила со ерменска победа.
Пливање на Летните олимписки игри 2012 – 100м градно во машка конкуренција
Пливачките трки на 100 метри градно за мажи на Летните олмписки игри 2012 се одржаа на 28 и 29 јули во базенот од Олимпискиот центар за водени спортови во Лондон.
Рекорди
Следниве рекорди беа поставени за време на натпреварувањето:
Црква Свети Никола Притски (Киев)
Црквата Свети Никола Притски  (украински: Церква Миколи Притиска) е црква која се наоѓа во Киев, Украина. Христијанскиот објект датира од 17 век.
Мансарда
Мансардата во Македонија
Во Македонија мансардите биле преземени директно од француската архитектура. Примери за мансарди на најчесто наоѓаме во Битола (како град со изразени француски влијанија), но и во други градови каде архитектите влечеле инспирација од Битола или од други извори. Треба да се спомене дека мансардите се користат и ден денес во стилизираната современа архитектура.
NGC 455
NGC 455 — галаксија во соѕвездието Риби, заведена во Новиот општ каталог на длабоконебесни тела.
Маѓесништво
Индија
Верувањето во наприродното е големо во одредени делви од Индија, поава на маѓесништво се појавува одвреме - навреме во печатот. Одговорните лица потвдрија дека над 100 жени се измачуваат, парадираат голи или злоупотребуваат годишно. Социјален активист забележува дека тие случаи се само мал дел од вкупниот број.
Африка
Африканците имаат широк опсег на гледиште на традиционалните религии. Африканските христијани ја прифаќаат христијанската догма како и нивните сонародници во Азија. Поимот доктор-вештер придаван на Зулу, често се греши, наместо да означува „човек кој дијагностицира и лекува болести предизвикани од вештерки“ во „лекувач кој употребува магии“ кобинацијата од романо-католички верувања и практики и традиционалните западно африкански религиозни верувања, особено Западно африканското Вуду се неколкуте синкретички религии во САД свлучувајќи Вуду, Обеа Кандомбле, Квимбанда и Сантерија.
Неопаганство
Модерните практики идентификувани од практикувачите како „вештерство“ се издигнале во дваесеттиот век кои може нашироко да се претстават под поимот Неопаганство Сепак, иако формите н Неопаганство може да бидат различни и да имат различно потекло, овие претставувања може да варираат значително и покрај заедничкото име Практиката на природна медицина, народна медицина и духовно исцелување се чести како и алтернативните медицински и Новите начини на лекување Some schools of modern witchcraft, such as traditional forms of Wicca, are secretive and operate as initiatory secret societies. Постои голем број на пагански практиканти, како што се Пол Хјусон. Кој тврди дека има наследство од тие традиции. Од неодамна движење да се реобноват прехристијанските традиции зазема форма како политеистички реконструкционализам, вклучувајќи практики како обожување и различни форми на шаманизам.
Стрегерија
Вештерките на Леланд не го гледаат Луцифер како зла Сатана на христијанскиот мит, туку како благонаклонет Бог на Сонцето и Месечината Ритуалниот формат на современата стрегерија е многу сличен на оние Неопагански вештерски религии како што е Виката. Пентаграмот е најчестиот симбол на религиозното препознавање.
Гржеча Вас
Гржеча Вас (словенечки: Gržeča vas) — населба во Општина Кршко во источна Словенија. Областа е дел од историскиот регион Долењска. Населбата сега е вклучена во Посавскиот статистички регион.
Кристофер Валберг
Во СодраСидан
Тој е познат како член на хип хоп дуото СодраСидан. Бендот е основан како Даленбарн во 2009 година како дуо од двајца пријатели од детството Даниел Јутерстром (Јуте) и Кристофер Валберг (Крипа) и двајцата потекнуваат од Енскедедаленас во јужен Стокхолм кои рапуваат заедно од 15-годишна возраст. Нивната ЕП „Местото каде што живееме„ била опишан како приградски рап. Во 2010 година, тие го сменија името во СодраСидан врз основа на нивниот истоимен сингл објавен на 22 декември 2010 година заедно со музичко видео во соработка со продуцентот Проклајмер
Договор од Берлин (1878)
Делегати
Италија
Црна Гора
Реперкусии врз Македонија
Членот 23 од Берлинскиот договор е еден од двата основни документа, кои го определуваат државно-правниот концепт на Македонија од овој период - вториот е Уставот на Македонските востаници од 1878 година.
Овој член, мошне добро ја открива не само играта на големите сили околу Македонија, туку и компромисите што се правени за неа меѓу големите сили и Турција. Тој предвидува Македонија, како турска провинција, да добие свој статут, поточно: устав, што значи, да добие посебен државно-правен статус, како оној на Крит, во рамките на Османлиското Царство. Според тоа, Македонија требало да добие свој гувернер и главен командант, кому би му била доверена командата на војската. Применувајќи ги принципите на територијалната поделба на Крит, Турција била задолжена територијата на Македонија да ја подели на санџаци (околии), чиј број би бил дополнително одреден. Со овие територијално-административни единици би управувале мутасарифи, и тоа половината муслимани, а другата половина христијани, меѓутоа и едните и другите требало да бидат службеници на царската влада. Помошниците на мутасарафите - муслиманите, би биле христијани, а на христијаните - муслимани. Околиите би биле поделени на кази со кои би управувале кајмаками. Органскиот устав на Крит, што значи и идниот устав на Македонија, предвидувал формирање специјален административен совет во секоја територијално-административна единица, составен од по три члена муслимани и три члена христијани. Бидејќи вакви совети се предвидувало да се формираат и во пониските административно-територијални единици, доколку во нив живее исклучително христијанско - односно муслиманско - население, советот би бил составен од шест христијански претставници, односно муслимански. Со советот би раководел раководителот на територијалната администрација.
Музика во Унгарија
Фолк музика
Во 19 век, ромските оркестри станаа многу добро познати низ цела Европа и често се сметаа за основно музичко наследство на Унгарија, како и во унгарските ора и рапсодија на Франц Лист, кои ја користеа унгарската ромска музика како претставник на унгарската народна музика Унгарската ромска музика е честопати застапена како единствена музика на Ромите, иако повеќе форми на ромска музика се вообичаени низ цела Европа и честопати се разликуваат од унгарските форми. Во унгарскиот јазик, народни стилови од 19-от век, како на csardas и verbunkos , се викаат како cigányzene, кој се преведува буквално како циганската музика.
Етничките Csángó Унгарци од Молдавија Серетската долина се преселија во голем број во Будимпешта и станаа главен град на локалната фолк сцена со нивните карактеристични инструменти користејќи флејти, тапани и лејта.
Истакнати народни ансамбли, како што се Унгарскиот народен оркестар, Дунавскиот народен ансамбл и Унгарскиот државен народен ансамбл имаат редовни настапи во Будимпешта и се популарна атракција за посетителите.
Ференц Пушкаш
Кариера
По пензионирањето како играч, тој станал тренер. Најдоброто од неговата тренерска кариера дошло во 1971 година кога го водеше Панатинаикос во финалето на Европскиот куп, каде што загубиле со 2: 0 до АФК Ајакс. Во 1993 година се вратил во Унгарија и го зел привременото задолжување на унгарската репрезентација. Во 1998 година, тој станал еден од првите хуманитарни амбасадори на ФИФА. Во 2002 година, Непстадион во Будимпешта бил преименуван во стадион Пушкаш Ференц во негова чест. Тој, исто така, бил прогласен за најдобар унгарски играч во последните 50 години од страна на Унгарската фудбалска федерација на УЕФА Јубилејните награди во ноември 2003 година. Во октомври 2009 година, ФИФА го објавила воведувањето на наградата ФИФА Пушкаш, доделена на играчот кој ја постигнал „најубавата цел“ во изминатата година. Тој исто така бил запишан во ФИФА 100.
Фудбалска репрезентација на Португалија
1950-тите и раните 1960-ти
Со рестартирањето на натпреварите, тимот требал да одигра двојна рунда против Шпанија, исто како и во квалификациите во 1934 година. По поразот од 5: 1 во Мадрид, тие успеале да извлечат реми со 2-2, па квалификациите завршиле со резултат од 7-3. Додека тие не се квалификувале на теренот, подоцна биле поканети да ја заменат Турција, која се повлекла од учеството; но сепак Португалија исто така одбила да учествува.
Клиноопашеста стрнарка
Клиноопашеста стрнарка — вид птица од семејството на тангарите (Thraupidae). Се среќава во Аргентина, Боливија, Бразил, Венецуела, Гвајана, Еквадор, Колумбија, Костарика, Панама, Парагвај, Перу, Суринам, Уругвај и Француска Гвајана.
Фудбалска репрезентација на Португалија
Кон крајот на 1970-тите до почетокот на 1990-тите
Репрезентацијата бил во кфалификацискиот циклус во група заедно со Австрија, Белгија, Норвешк а и Шкотска за да се бори за првото место во групата, што ќе им овозможело да одат во финалната фаза на УЕФА Еуро 1980. Португалија го освоила третото место.
Играчи со најмногу настапи
Последна промена 13 април 2020.
Играчи со најмногу постигнати голови
Последна промена 13 април 2020.
Црква „Св. Петка“ - Л’нки
Во 1996 г. црквата е прогласена за споменик на културата.
Северин на Купа
Северин на Купа (Severin na Kupi) е населено место во состав на градот Врбовско, Приморско-горска жупанија, Хрватска.
Ласло Лајта
Ласло Лајта (László Lajtha; 30 јуни 1892 — 16 февруари 1963) — унгарски композитор, етномузиколог и диригент.
Кариера
Помеѓу 1923 и 1963, Лајта живеел во Будимпешта, каде што била поставена комеморативна плоча. Со неговата сопруга Роза Холос имал два сина: Ласло Лајта (1995), кој бил светски познат истражувач за рак и Абел Лајта, кој е меѓународно реномиран невролог и истражувач на мозокот кој живее во САД.
NGC 457
Телото било предмет и на други истражувања, па освен како NGC 457 се споменува и како OCL 321.
Црква „Св. Ѓорѓи“ - Блаце
Свети великомачеик Георгиј — една од трите селски цркви во тетовското село Блаце. Патронот на црквата е Свети Георгиј, кој се одбележува на 16 ноември.
Список на државни водачи во 470 година
Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.
NGC 4273
Објектот бил предмет и на други истражувања, па освен како NGC 4273 се споменува и како UGC 7380, MCG 1-32-8, CGCG 42-28, VCC 382, IRAS 12173+0537.
Историја на Dream Theater
1985 - 1990
Нивниот прв поголем снимен проект бил насловен Majesty demos (македонски: демата на Majesty), колекција на идеи и дема кои биле издадени во 1986. Првичниот тираж од 1.000 бил распродаден за шест месеци, и дабовани копии на аудио касетите брзо се рашириле на сцената на прогресивниот метал низ целиот свет.
1999 - Сегашност
Вооружени со уште еден нов член, Dream Theater влегле во студиото на BearTracks уште еднаш да го напишат и снимат својот следен албум. Можеби како одговор на одбивноста кон Falling Into Infinity, овој пат нивната издавачка куќа ѝ даде на групата целосна слобода со својата музика. Следбеникот на „Metropolis Part 1“ од Images and Words којшто бил напишан за време на сесиите за Falling Into Infinity (но не бил искористен на тој албум), бил земен како првата композиција на која што тие требало да работат.
Светската турнеја која следела, ја одвела групата во повеќе држави отколку што имале било кога посетено, одземајќи им цела година за целосно комплетирање на турнејата. За едно специјално шоу во Roseland Ballroom во Њујорк, глумецот Кент Бродхурст бил најмен да ја игра улогата на хипнотерапистот, и госпел хор воден од Тереза Томасон, (исто така присутни на албумот MP2 како гости) бил ставен на списокот да пее во определени делови од шоуто.
IC 350
Податоци од набљудување
Според морфолошката класификација на галаксиите, IC 350 е од видот Sb. Видливиот сјај со голо око изнесува 12,2 mag, а оној во рамките на интервалот од минималната до максималната честота 13,1 mag, додека површинскиот сјај изнесува 12,4 m/лм2. IC 350 има привидни димензии од 2,3' х 0,6'.
Зајачница
Зајачница — врв, односно име на целиот гребен којшто се наоѓа токму на средишниот дел на зарамнетото планинско било на Сува Планина, која што претставува најсеверозападанта огранка на најголемиот по површина македонски планински масив – Мокра. Височината на целиот гребен се движи околу 1700 метри, при што на север е најиздадената кота висока 1760 метри надморска височина, која го претставува и самиот врв, а кон југ од котата 1769 метри, гребенот на Зајачница се надоврзува кон гребените Уши, Кашкало, пределот Добродолски Рупи сѐ до до врвот Мирска Вода, каде што продолжува во планината Караџица со познатите врвови Миленков Камен, Остри Врв, Убава. Зајачница го претставува и првиот најиздаден врв на Сува Планина кој јасно, одделено и поостро се издигнува доминирајќи над тапото планинско било на пространата висорамнина Копање со Цер, Шумјак на север, а од самиот врв Зајачница кон југ почнуваат поиздадените и шилести планински врвови и гребени. Веднаш на јужната падина на Зајачница се наоѓа познатата, длабока и голема Пропаст, а пропаст постои и на неколку стотини метри на работ на планинското било на исток од Зајачница. Целата непосредна околина околу врвот и гребенот, поради варовничкиот карстен состав на релјефот има голем број на пропасти, дупки (Добродолски Рупи, Велешка Рупа и др.), јами и пештери, во кои живее ситен дивеч како зајци и лисици, па постои веројатност Зајачница да го добила името поради присуството на зајци во околните дупки и пропасти. Покрај ретките поединечни посетители како овчари, планинари и научни истражувачи, врвот Зајачница за првпат организирано во поголема група бил искачен во рамки на планинарскиот предизвик „12 Врвови“ за што била обележана и планинарска патека од Патишка Река и Бозгунова Пештера преку врвот Зајачница до Светла (Ледена) Пештера и Нова Брезница.
Куќа на Гоговци (Вевчани)
Архитектура
Градбата има карактеристична архитектура, вклучувајќи ја постојната стара куќа. Се состои од приземје и кат, а претставува куќа со двојно ориентиран средиштен чардак. Приземјето и катот на североисток се изградени од камен со израмнети дрвени греди. Дел од приземјето било отворен трем, а останатиот дел содржел деловни простории. Меѓукатната и покривната конструкција биле изработени од костеново дрво. Скалите кои ги поврзувале приземјето и катот, како и сите врати и подови исто така се изработени од костеново дрво. Катот е еркерно издаден на југоисток и содржи лесна дрвена конструкција исполнета со цели тули. Над дрвените прозорци има украс од тули. Особено се издвојуваа југоисточната и северозападната фасада, на кои има полузатворен камен чардак со цели тули, кој се простира над улицата и дворот. Покривот е од ќерамиди поставени над платно од даски.
Јан Јансен
Крај на кариерата и личен живот
По завршувањето на кариерата, тој започнал компанија за производство на рамки за велосипеди во селото југозападно од селото Пут, кое е поделено со границата со Белгија. Компанијата го носи неговото име денес.
Јансен продолжил да вози велосипед по крајот на кариерата, заедно со други холандски велосипедисти од тоа време.
NGC 458
Податоци од набљудување
Според морфолошката класификација на галаксиите, NGC 458 е од видот OCL. Видливиот сјај со голо око изнесува m, оној во рамките на интервалот од минималната до максималната честота 10,5 m, додека површинскиот сјај изнесува  m/лм2. NGC 458 има привидни димензии од 1,5' х '.
Грега Боле
Грега Боле (Grega Bole; р. во Јесенице, Југославија) — словенечки професионален друмски велосипедист, кој вози за UCI World Tour екипата.
Машка кошаркарска репрезентација на Англија
Машката кошаркарска репрезентација на Англија е репрезентацијата кој ја претставува Англија на меѓународните турнири. Англија нема учество на олимписките турнири, нема учество на светските турнири и има четири учества на Евробаскетот. Англија, Велс и Шкотска се обединиле под една репрезентација во 2005 позната како Машка кошаркарска репрезентација на Велика Британија.
Црква „Св. Никола“ - Врбен
Историја
Црквата е изградена во текот на XIX век.
Викинзи
Во XVIII век, зборот викинг почнал да се користи во англискиот јазик со романтични конотации. Етимолозите тврдат дека првата употреба на зборот потекнува од англо-француските писатели; тие го употребувале зборот „víkingr“ за некој што напаѓал (правел рации) и пљачкал. Во модерните скандинавски јазици, поимот викинг се користи за луѓе кои оделе на викиншки експедиции, без разлика дали тие биле за воена или трговска намена. Во денешниот англиски јазик, зборот викинг најчесто се користи да опише било кои Скандинавци од викиншкото доба. Пред-христијанските скандинавци исто се нарекуваат Нормани.
NGC 459
Откривање
Објектот е откриен на 15 октомври 1784 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
NGC 4275
Податоци од набљудување
Според морфолошката класификација на галаксиите, NGC 4275 е од видот Sb. Видливиот сјај со голо око изнесува 12,8 m, а оној во рамките на интервалот од минималната до максималната честота 13,6 m, додека површинскиот сјај изнесува 12,8 m/лм2. NGC 4275 има привидни димензии од 1,1' х 1'.
Покровски манастир (Киев)
Историја
Големата војвотка починала во манастирот на 13 април 1900 година. Во 1925 година, манастирот бил затворен и повторно бил отворен во 1942 година. Во периодот на војната, објектот служел како болница.
NGC 460
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 1 ч 14 м 38 с, а неговата деклинација, односно висината на лакот на тој агол, - 73° 17' 30".
Црна Армија на Унгарија
Реформи во одбирањето на традиционалните феудални и платенички армии
Во првите години на владеењето на Матија, структурата на војниците што се пријавувале да служат била изградена врз наследството на неговиот предок Сигизмунд од Луксембург. Поголемиот дел од неговата војска се состоела од благородни бандони а војниците биле обезбедени и регулирани од страна на militia portalis (манастирска милиција), кои одредиле дека за секои дваесет крепости (portae, буквално "порти"), на благородник му било наредено да израсне и да даде еден стрелец на кралот. Подоцна, таа обврска била повторно разгледана, а границата била префрлена на еден стрелец по 33 манастири и три поставени стрелци на 100 манастири. Тие кои немале кметови, но поседувале куќи како благородници морале да се приклучат на регионален гроф во воена состојба. Немало значителен број на платеници во Унгарската армија за време на раните години на Матија. (Во извештајот на Јанус Панониус од 1463 година за опсадата на тврдината Јајце, тие не се споменуваат.)
Горења Лепа Вас
Горења Лепа Вас (словенечки: Gorenja Lepa vas) — населба во Општина Кршко во источна Словенија. Областа е дел од историскиот регион Долењска. Населбата сега е вклучена во Посавскиот статистички регион.
Пандорини документи
Извори на податоци
Протечените податоци доаѓаат од 14 офшор даватели на услуги кои им помагаат на клиентите да основаат компании.
Човеков полов сооднос
Природни фактори
Односот помеѓу природните фактори и односот меѓу човечките полови при раѓање, и со стареењето, останува активна област на научно истражување.
Унгарско Радио
МР се раководи и првенствено се финансира од Фондот за поддршка на медиумите и средствата за управување со средства (Médiaszolgáltatás-támogató és Vagyonkezelő Alap Médiaszolgáltatás-támogató és Vagyonkezelő Alap Médiaszolgáltatás-támogató és Vagyonkezelő Alap Médiaszolgáltatás-támogató és Vagyonkezelő Alap, скратена MTVA). Оваа владина организација, формирана во 2011 година, исто така управува со јавните радиодифузни сервиси Magyar Televízió и Дуна Телевизио, како и со унгарската новинска агенција Магјар Тавирати Ирода.
Барток Радио
Именуван по композиторот Бела Барток, ова е посветен класична музичка станица. Во прилог на оркестарската и оперската музика се одржуваат програми за разговор со висока култура. Наводно, само неколку илјади луѓе ја слушаат оваа станица и предлози за раскинување на Радио Барток се направени неколкупати, но никогаш не се донесени.
Parlamenti Adások
Парламентарно емитува.
Данко Радио
Именуван по Писта Данко, оваа радио станица емитува регионални содржини низ цела Унгарија, свири народна музика и емитува емисии на оперета. Таа е достапна деноноќно на интернет и FM. Исто така се емитува преку mediumwave во работните денови од 4:30 до 9:05 и за време на викендите од 5:00 до 9:05 часот. Тогаш честотите на станицата се предадени на Косут Радио за остатокот од ноќта.
Историја и профил
Главниот театарски директор на Маѓар Радио е Ото Солимоси.
IC 353
IC 353 — галаксија во соѕвездието Телескоп, заведена во Новиот општ каталог на длабоконебесни тела.
Гора (Кршко)
Гора (словенечки: Gora) — населба во Општина Кршко во источна Словенија. Областа е дел од историскиот регион Долењска. Населбата сега е вклучена во Посавскиот статистички регион.
Карл Маркс
Маркс е опишан како една од највлијателните личности во историјата на човекот, а неговото дело е и пофалено и критикувано. Неговата работа во економијата постави основа за поголем дел од тековното разбирање на трудот и неговиот однос со капиталот и последователната економска мисла. Многу интелектуалци, работнички синдикати, уметници и политички партии ширум светот се под влијание на работата на Маркс, при што многумина ги модифицираа или адаптираа неговите идеи. Обично Маркс е наведен како еден од главните архитекти на модерната општествена наука.
Хегелијанизам и рано новинарство: 1836–1843
Маркс размислувал за академска кариера, но оваа негова амбиција била опструирана од растечкото спротивставување на владата на класичниот либерализам и на младите хегелијанци. Маркс се преселил во Келн во 1842 година, каде што станал новинар, пишувајќи за радикалниот весник Rheinische Zeitung (Рајнски Вести), изразувајќи ги своите рани ставови за социјализам и за неговиот развивачки интерес за економија. Маркс ги критикувал десничарските европски влади, како и фигурите во либералните и социјалистичките движења, за кои сметал дека се неефикасни или контрапродуктивни. Весникот го привлекол вниманието на цензорите на пруската влада, кои пред секое печатење го проверувале секој број за заводлив материјал, како што Маркс се жалел: „Нашиот весник треба да се претстави на полицијата за да се шмрка, и ако полицискиот нос намириса нешто нехристијанско или не-пруско, весникот не смее да се појавува.“ Откако Рајнише Цајтунг објавил статија во која силно ја критикувал руската монархија, Цар Николај I побарал да биде забранет, а владата на Прусија го исполнила барањето во 1843 година.
Париз: 1843–1845
На 28 август 1844 година, Маркс се запознал со германскиот социјалист Фридрих Енгелс во Café de la Régence, кога практично започнало нивното доживотно пријателство. Енгелс му ја покажал на Маркс својата неодамна објавена книга „Положбата на работничката класа во Англија во 1844 година“, убедувајќи го Маркс дека работничката класа ќе биде агент и инструмент на последната револуција во историјата. Наскоро, Маркс и Енгелс соработувале на критика кон филозофските идеи на поранешниот пријател на Маркс, Бруно Бауер. Ова дело било објавено во 1845 година како „Светото семејство“. Иако бил критичен кон Бауер, Маркс сè повеќе бил под влијание на идеите на младите хегелијанци Макс Штирнер и Лудвиг Фојербах, но на крајот Маркс и Енгелс го напуштиле и Фојербаховиот материјализам.
Скицата на марксизмот дефинитивно се формирала во умот на Карл Маркс до крајот на 1844 година. Навистина, многу одлики на марксистичкиот поглед на светската политичка економија биле разработени во големи детали, но Маркс требал да ги напише сите детали на неговиот поглед на економскиот свет заради понатамошно разјаснување на новата економска теорија во неговиот ум. Според тоа, Маркс ги напишал „Економско-филозофските ракописи“. Овие ракописи опфаќаат бројни теми, детализирајќи го концептот на Маркс за отуѓен труд. Сепак, до пролетта 1845 година неговото продолжено проучување на политичката економија, капиталот и капитализмот го довело Маркс до верувањето дека новата политичка економска теорија за која се залагал - научен социјализам - треба да биде изградена врз основа на темелно развиен материјалистички поглед на светот.
Келн: 1848–1849
Додека бил уредник на весникот, Маркс и другите револуционерни социјалисти биле редовно малтретирани од полицијата и Маркс бил изведен пред суд во неколку наврати, соочувајќи се со разни обвинувања, вклучувајќи навредување на главниот јавен обвинител, сторен новинарски прекршок и поттикнување на вооружен бунт преку бојкот на даноци, иако секој пат бил ослободуван. Во меѓувреме, демократскиот парламент во Прусија се распаднал и кралот, Фредерик Вилијам IV, вовел нов кабинет од неговите реакционерни поддржувачи, кои спровеле контра-револуционерни мерки за протерување на левичарските и другите револуционерни елементи од земјата. Како резултат, Neue Rheinische Zeitung наскоро бил задушен и на Маркс му било наредено да ја напушти земјата на 16 мај. Маркс се вратил во Париз, кој тогаш бил под контрола на реакционерна контра-револуција и епидемија на колера и наскоро бил протеран од градските власти, кои го сметале за политичка закана. Со својата сопруга Џени очекувајќи го своето четврто дете и не можејќи да се врати назад во Германија или Белгија, во август 1849 година тој побарал прибежиште во Лондон.
NGC 4276
Податоци од набљудување
Според морфолошката класификација на галаксиите, NGC 4276 е од видот SBc. Видливиот сјај со голо око изнесува 12,5 m, а оној во рамките на интервалот од минималната до максималната честота 13,2 m, додека површинскиот сјај изнесува 13,2 m/лм2. NGC 4276 има привидни димензии од 1,6' х 1,4'.
Нусе (амт)
Нусе (Nusse) — поранешна општинска заедница во округот Војводство Лауенбург, во Шлезвиг-Холштајн, Германија. Нејзиното седиште било во Нусе. Во јануари 2008 година била споена со општинската заедница Зандеснебен и ја создале општинската заедница Зандеснебен-Нусе. Општинската заедница Нусе се состоела од следниве општини:
Карл Маркс
Првата Интернационала, Граѓанската војна во Франција и Капиталот
Во писмо до Вера Засулич од 8 март 1881 година, Маркс размислувал за можноста Русија да ја заобиколи капиталистичката фаза на развој и да изгради комунизам врз основа на заедничка сопственост на земјиште карактеристично за селските општини. И покрај тоа што признал дека руската рурална „комуна е столб на социјална регенерација во Русија“, Маркс исто така предупредил дека за да може селската општина да делува како средство за директен премин во социјалистичка фаза без претходна капиталистичка фаза, „најпрво ќе биде неопходно да се елиминираат штетните влијанија што ја напаѓаат руралната општина од сите страни.“ Имајќи ја предвид елиминацијата на овие опасни влијанија, Маркс дозволил да постојат „нормални услови на спонтан развој“ на руралната општина. Сепак, во истото писмо до Вера Засулич тој посочува дека „во суштината на капиталистичкиот систем лежи целосното одвојување на производителот од средствата за производство.“ Во еден од нацртите на ова писмо, Маркс ја открива неговата растечка страст кон антропологијата, мотивирана од неговата верба дека идниот комунизам ќе биде враќање на повисоко ниво кон комунизмот од нашето предисториско минато. Тој напишал дека „историскиот тренд на нашето време е фаталната криза што капиталистичкото производство ја помина во европските и американските земји каде тоа го достигна својот највисок врв, криза што ќе заврши со негово уништување, со враќање на современото општество на повисока форма на најархаичниот тип - колективно производство и присвојување.“ Тој додал дека „виталноста на примитивните заедници е неспоредливо поголема од онаа на семитските, грчките, римските, итн., општества, и, уште повеќе, од онаа на современите капиталистички општества.“ Пред да умре, Маркс побарал од Енгелс да ги запише овие идеи, кои биле објавени во 1884 година под насловот Потеклото на семејството, приватната сопственост и државата.
Здравје
Во 2007 година беше направена ретродијагноза на Марксовата кожна болест од страна на дерматологот Сем Шустер од Универзитетот Њукасл и за Шустер најверојатното објаснување било дека Маркс не страдал од проблеми со црниот дроб, туку од hidradenitis suppurativa, периодична инфективна состојба која произлегува од блокада на отворањето на егзокрините жлездени канали коишто се отвораат во фоликулите на влакната. Оваа состојба, која не била опишана во англиската медицинска литература до 1933 година (оттука и не би била позната на лекарите на Маркс), може да предизвика болка во зглобовите (што може погрешно да се дијагностицира како ревматско нарушување) и болна состојба на очите. За да дојде до неговата ретродијагноза, Шустер го земал предвид примарниот материјал: преписката на Маркс објавена во 50 тома од Собраните дела на Маркс и Енгелс. Таму, „иако раните на кожата биле наречени „фурункули“, „чиреви“ и „карбункули“ од страна на Маркс, неговата сопруга и неговите лекари, тие биле премногу упорни, повторливи, деструктивни и локациски ориентирани за оваа дијагноза.“ Местата на постојаните „карбункули“ биле забележани повеќепати во пазувите, препоните, перианалниот дел, гениталиите (пенисот и скротумот) и супра-срамните региони и внатрешните бедра, „фаворизирани места на hidradenitis suppurativa.“ Професорот Шустер тврди дека дијагнозата „сега може дефинитивно да се одреди.“
Трудова теорија на вредноста
Според објективната трудова теорија на вредноста, вредноста претставува определено количество материјализиран, т.е. опредметен човечки труд во стоката, Таа го изразува она што e заедничко за сите стоки и што ja овозможува размената на разновидните стоки. Содржината на вредноста ja сочинува апстрактниот труд, a големината на вредноста co времето што e општествено потребно за нејзиното производство. Разменувајќи ги своите производи како стоки, всушност луѓето го разменуваат својот труд што го вложиле во нивните стоки. Само производите што ce разменуваат добиваат својство на вредност, односно вредноста ce јавува само во стоковното, пазарното производство. Во натуралното производство таа не постои, овде производите ce јавуваат само како употребни вредности. Стоковното производство e двоен процес: процес на создавање употребни вредности, што значи материјален процес, но истовремено процес на создавање вредност.
NGC 4276
Други поделби
Проучување на NGC 4276 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 39765. Во рамките на атласот на длабокото небо, Уранометрија 2000.00, објектот припаѓа на групата означена со бројот 193; додека во Каталогот на основни ѕвезди (GSC) е групиран под бројот 873. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1560.
Карл Маркс
Производствен и непроизводствен труд
Трудовата теорија за вредноста, односно теоријата за вишокот на вредноста имплицира дека капиталистичките производствени односи ce експлоататорски односи, т.е. дека капиталистичкиот начин на производство ce потпира врз експлоатацијата на работничката класа. Доходите на одделните делови на капиталистичката класа: индустрискиот профит, трговскиот профит, интересот и рентата, ce делови на вишокот на вредноста, т.е. појавни форми на неплатениот вишок на трудот на работничката класа. Со тоа тој ја негира теоријата за класната хармонија и учењето дека самите мртви средства за производство им создаваат доход на нивните сопственици капиталисти.
Теорија за капиталот
Капиталот ce оплодува низ кружно движење, при што минува низ три фази, ce јавува и менува три форми: парична, производна и стоковна и во секоја од нив врши посебна функција: набавна, производна и продажна. Првата и третата ce прометни функции. Капиталот почнува со пари и завршува со пари, но во поголем износ, во висина на вишокот на вредноста. Капиталот што минува три фази и добива три форми ги менува сите три и истовремено ce наоѓа во сите нив, при што во секоја од нив врши посебна функција, е наречен индустриски капитал. Прометните форми на капиталот ce осамостојуваат во трговски и заемовен капитал.
Филозофски материјализам
Според Жак Елул, за Маркс не постои „човечка природа“, туку „човечка состојба“, која варира во зависност од времето. Маркс зборува за „Gattungswesen“.
Историски материјализам
Она што Маркс го бара преку историскиот материјализам е да открие зошто промените или револуциите во уметноста, науката, филозофијата, правото итн. се јавуваат во различни периоди во различни земји и зошто тие се различни во различни времиња.
За Маркс, луѓето не можат да преживеат без организација. Сепак, организацијата во најголем дел е определена од начините на производство кои не можат постепено да се менуваат. Начините на производство за возврат ги одредуваат класните односи. „Технологијата“, вели Маркс, „го олеснува начинот на дејствување на човекот наспроти природата, процесот на производство на неговиот материјален живот и, следствено, на потеклото на општествените односи и идеи или интелектуални концепции што произлегуваат од неа (Капитал, книга I)”. Така, трудот, преку техничките подобрувања што ги подразбира нивната еволуција, води кон трансформација на структурите на општеството. Само помислете на разликата помеѓу работата на селанец од минатиот век и компјутерски научник, или, да го земеме примерот на Карл Маркс од Misère de la Philosophie:"Со стекнување нови производствени сили, луѓето го менуваат својот начин на производство, а со промена на начинот на производство, начинот на заработка, ги менуваат сите нивни општествени односи. Рачната мелница ќе ви го даде феудализмот; мелницата на пареа, индустрискиот капитализам."И покрај сè, марксистичкиот детерминизам е само делумен. Навистина, ако „општественото битие ја објаснува општествената свест: во општественото производство на нивното постоење, луѓето влегуваат во предодредени, неопходни односи независни од нивната волја, односи на производство што одговараат на одреден степен на развој на нивните материјални производни сили. (Прилог кон критиката на политичката економија), сепак, човекот има своја слободна волја, страсти, интереси. За Ернест Мендел, класните интереси преовладуваат над поединечните интереси или страсти. Тој забележува: „резултатот од судирот на милиони страсти, интереси и опции е во суштина факт на општествена логика, а не на поединечна психологија“. Човековата слобода е ограничена со класната борба. Всушност, за Маркс, слободата е пред сè да се има слободно време за развој на нечиј талент, нечиј потенцијал, а која владејачката класа може да си ја дозволи. Затоа, целта за него е да се ослободи работничката класа преку развивање на производните сили доволно високо за да се ограничи работното време на пролетерите и да се дојде до едно бескласно општество.
Критики за анархизмот
Еден податок ќе биде доволен. Анархистите решително станаа против поддршката на Париската Комуна во 1871-та година, без оглед во колкава мера Париската Комуна имаше благородни цели во ослободувањето на пролетаријатот, зашто Маркс за неа пишуваше дека тоа е првиот облик што ја покажува можноста за ослободување на трудот, организирано! Но, Бакуњин и неговите приврзаници, во времето кога ја развиваа својата идеологија, единствено најдоа поддршка во слојот на пролетаријатот што ја имаше изгубено надежта, што беше разочаран и деспериран и кого Маркс го нарекува лумпен-пролетаријат. Тоа се слоеви на пролетаријатот што никогаш не успеале да ја развијат класната свест. Оние слоеви кои не стигнале до сознанието за својата вистинска класна положба. Бакуњин кај нив се обиде на демагошки начин да изнајде социјална основа за своето движење, проповедувајќи дека токму тој слој мора да ја предизвика експлозијата на гнев на масите која ќе ја разурне државната и политичката организација. Но, тој и тука историски промаши, зашто тој слој, немајќи развиена класна свест, никогаш не можеше да изведе организирана класна побуна, како што можат свесните слоеви на работничката класа. ...Кон крајот на 1868 во Интернационалата влезе русинот Бакуњин, со цел во нејзините рамки да основа една друга интернационала под свое раководство, под името ,,Alliance de la Démocratie Socialiste‘‘ (Алијанса на социјалистичка демократија). Тој – човек без никакво теориско знаење – претендираше во тој посебен организам да претставува научна пропаганда на Интернационалата и да ја направи таа пропаганда специјален повик на друга интернационала во рамките на Интернационалата.
Неговиот програм беше и од лево и од десно површно нафрлена мешавина – еднаквост на класите (!), укинување на наследното право како почетна точка на социјално движење (сенсимонистичка будалштина), атеизам пропишан со членови како догма итн., и како главна догма (прудоновска) – воздржување од секакво политичко делување.
Затемнување на Сонцето
Затемнувањето е природна појава. Сепак, во некои антички и модерни култури, затемнувањето на Сонцето се припишува на натприродна причина или се смета за лош предзнак. Целосно затемнување на Сонцето може да биде застрашувачки за луѓето кои не се свесни за неговото астрономско објаснување, бидејќи Сонцето се чини дека исчезнува во текот на денот и небото почнува да се затемнува во рок од неколку минути.
Геометрија
Конечно, перигејот на Месечината се движи нанапред кон својата орбита и прави комплетно коло во 8.85 години. Времето помеѓу еден перигеј и следниот е малку подолг од ѕвездениот месец и е познат како known as the anomalistic месец.
Историски затемнувања
Првото познато телескопско набљудување на целосно затемнување на Сонцето било направено во Франција во 1706. Девет години подоцна, англискиот астроном Едмонд Халеј го набљудувал затемнувањето на сонцето на 3 мај 1715. До средината на XIX век, научното разбирање за Сонцето се подобрувало преку набљудувања на короната на Сонцето за време на затемнувања на Сонцето. Короната била идентификувана како дел од сончевата атмосфера во 1842, а првата слика (или дагеротипија) од целосно затемнување била направена од затемнувањето на Сонцето на 28 јули 1851. Спектроскопски набљудувања биле направени од затемнувањето на Сонцето на 18 август 1868, што помогнало да се утврди хемискиот состав на Сонцето.